Fefer: Opasno naoružavanje opozicije 
Kodirektor Instituta za političke studije, Džon Fefer, u razgovoru za Glas Amerije komentariše situaciju u Siriji. 
: “I dalje postoji znatan skepticizam u pogledu Ananovog mirovnog plana, mada sam ja lično oprezan optimista jer izgleda da Asadov režim prihvata skroman broj posmatrača, i da postoji prikrivena, mada isforsirana, naklonost režima ka primirju u svetlu nepopustljive jednogodišnje pobune. Pravi test će biti ako se sirijske armija povuče iz gradova i vrati u kasarne, kao i da li će posmatrači imati slobodan pristup svim oblastima i opoziciji, što bi bili koraci u dobrom pravcu.“ : “Mislim da bi naoružavanje opozicije u ovom momentu ugrozilo postizanje bilo kakvog mirovnog sporazuma. U ovom momentu većina je saglasna da miru treba dati šansu, odnosno planu Kofija Anana. Naoružavanje opozicije bi moglo da dovede do eskalacije gradjanskog rata, a ne do ranog okončanja konflikta, pošto je reč o veoma dubokim podelama u sirijskom društvu i mogućnosti trajanja gradjanskog rata deceniju ili duže. Drugim rečima, u Siriji bi mogla da se pojavi slična situacija somalijskoj, odnosno haos i razoreno društo, što niko ne želi. Ukoliko Ananov mirovni plan potpuno otkaže, možda će tada morati da se razmotre druge opcije.” “To je tačno. Teško je zamisliti aranžman podele vlasti gde će Asad ostati na svom položaju, a alavitska manjina zadržati kontrolu uz izvesnu zastupljenost opozicije. Medjutim, očekuje se neka vrsta prelaznog perioda, slično situaciji u Burmi ili Poljskoj 1989. gde bi vladajuća klasa imala izvesnu meru autoriteta, ali bi odustala od dela svog uticaja, recimo u parlamentu, ili na nivou regiona, što bi bilo od pomoći. U krajnjoj liniji, mi se nadamo da će zahtev opozicije da se uspostavi demokratija biti prihvaćen nakon prelaznog perioda. Kakve su šanse da se sirijski konflikt proširi na susedne zemlje i region? : “Glavni rivali u regionu su Iran i Saduijska Arabija, odnosno radi se i o sukobu šiita i sunita. Te dve strane se bore za naklonost muslimana u regionu već duže vreme. Za sada ovo rivalstvo može da se ograniči unutar sirijskih granica, tako da ne proširi na region, imajući u vidu opasnosti od takvog razvoja dogadjaja. Svi su svesni toga, uključujući Rijad i Teheran, kao i vodeće svetske sile.”